Úradný vestník L 297 , 18/11/1999 S. 0008 - 0012



Nariadenie Komisie (ES) č. 2439/1999 zo 17. novembra 1999 o podmienkach na povolenie doplnkových látok v krmive patriacich do skupiny "viažuce, protispekavé a zrážacie látky" KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 70/524/EHS z 23. novembra 1970 o doplnkových látkach v krmivách [1], naposledy zmenenú a doplnenú nariadením Komisie (ES) č. 1636/1999 [2], a najmä na jej článok 11, keďže: (1) Sa zistilo, že kaolínová hlina pochádzajúca z niektorých baní situovaných v Spolkovej republike Nemecko obsahuje príliš vysokú hladinu dioxínu. Podľa dostupných informácií môže ísť o kontamináciu geologického pôvodu. (2) Podľa článku 11 smernice 70/524/EHS môže členský štát dočasne prerušiť povolenie používať takúto doplnkovú látku uvedenú v smernici pokiaľ zistí, že podľa nových informácií alebo zhodnotenia údajov existujúcich od prijatia príslušných ustanovení táto doplnková látka predstavuje nebezpečenstvo pre zdravie zvierat, ľudí alebo pre životné prostredie. (3) Niektoré členské štáty zakázali požívať kontaminovanú kaolínovú hlinu v premixoch a krmivách. (4) Podľa článku 3a písm. b) smernice 70/524/EHS sa doplnková látka povoľuje iba vtedy, pri zohľadnení podmienok použitia, keď nemá žiaden nežiadúci vplyv na zdravie ľudí, zvierat alebo na životné prostredie. (5) Použitie krmiva kontaminovaného dioxínmi môže kontaminovať potraviny živočíšneho pôvodu. Dioxíny sú podľa uznávaných medzinárodných organizácií považované za karcinogénne látky pre človeka. Tieto organizácie odporúčajú, aby sa prijali také opatrenia, ktoré čo najviac obmedzia príjem dioxínov potravou. (6) Malo by sa čo najviac vyhnúť kontaminovaným doplnkovým látkam. (7) Pre nedostatok dostačujúcich vedeckých informácií nie je možné uskutočniť kompletné ohodnotenie rizika. Je potrebné, z dôvodu prijatia naliehavých opatrení na zabránenie kontaminácie krmív na neprijateľnej úrovni a až do zistenia výsledkov kontrolného programu hliny a vyhodnotenia rizika, obmedziť, pre istotu, prijateľnú úroveň dioxínov v kaolínovej hline na úroveň limitu analytického stanovenia. Tento limit môže byť prehodnotený vo svetle výsledkov každého uskutočneného výskumu a kontrolného programu. (8) Kontaminácia kaolínu zistená v Nemecku by sa v skutočnosti mohla týkať tiež iných doplnkových látok povolených na použitie ako viažuce, zrážacie a protispekavé látky podľa smernice 70/524/EHS, ako dokazuje skutočnosť, že bentonit, sedimentárne hliny obsahujúce okrem kaolínu aj iné minerály, ktoré pochádzajú z bane v Spojených štátoch, sa preukázali ako prirodzene silno kontaminované dioxínmi geologického pôvodu. Je vhodné v rámci kontrolného programu skúmať možnú prítomnosť dioxínov vo všetkých takýchto povolených doplnkových látkach. V súčasnosti sa predvída uplatňovanie dočasného maximálneho limitu iba na kaolínovú hlinu, analytický limit stanovenia sa bude uplatňovať ako maximálny limit pre iné doplnkové látky ako kaolínovú hlinu až po určitej dobe v prípade nevytvorenia, ak sa to požaduje, zvláštneho maximálneho limitu podloženého dostačujúcimi informáciami týkajúcimi sa prítomnosti dioxínov. (9) Opatrenia stanovené v tomto nariadení sú v súlade so stanoviskom Stáleho výboru pre krmivá, PRIJALA TOTO NARIADENIE: Článok 1 Podmienky na povolenie doplnkových látok patriacich do skupiny "viažuce, protispekavé a zrážacie látky" sa týmto podľa smernice 70/524/EHS nahrádzajú podmienkami stanovenými v prílohe k tomuto nariadeniu. Komisia pred 1. marcom 2000 prehodnotí ustanovenia tohto nariadenia vo svetle uskutočnených výskumov a výsledkov kontrolného programu. Článok 2 Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 17. novembra 1999 Za Komisiu David Byrne člen Komisie [1] Ú. v. ES L 270, 14.12.1970, s. 1. [2] Ú. v. ES L 194, 27.7.1999, s. 17. -------------------------------------------------- PRÍLOHA Číslo ES | Doplnková látka | Chemický vzorec, opis | Druh alebo kategória zvierat | Maximálny vek | Min. obsah | Max. obsah | Iné ustanovenia | Doba povolenia | mg/kg kompletného krmiva | mg/kg kompletného krmiva | Viažúce, zrážacie a protispekavé látky E 330 | Kyselina citrónová | C6H8O7 | Všetky druhy alebo kategórie zvierat | – | – | – | Všetky krmivá. Dodržať ustanovenia čl. 16 ods. 1 písm. g) | Bez časového obmedzenia | E 470 | Na-, K- a Ca- stearát | C18H35O2Na, C18H35O2K a C36H70O4Ca Max. obsah dioxínov | Všetky druhy alebo kategórie zvierat | – | – | – | Všetky krmivá | Bez časového obmedzenia | E 516 | Síran vápenatý, dihydrát | CaSO4.2H2O Max. obsah dioxínov | Všetky druhy alebo kategórie zvierat | – | – | 30 000 | Všetky krmivá | Bez časového obmedzenia | E 551a | Kyselina kremičitá, sušený precipitát | – Max. obsah dioxínov | Všetky druhy alebo kategórie zvierat | – | – | – | Všetky krmivá | Bez časového obmedzenia | E 551b | Oxid kremičitý koloidný | – Max. obsah dioxínov | Všetky druhy alebo kategórie zvierat | – | – | – | Všetky krmivá | Bez časového obmedzenia | E 551c | Kremelina (očistené diatomické pôdy) | – Max. obsah dioxínov | Všetky druhy alebo kategórie zvierat | – | – | – | Všetky krmivá | Bez časového obmedzenia | E 552 | Kremičitan vápenatý, syntetický | – Max. obsah dioxínov | Všetky druhy alebo kategórie zvierat | – | – | – | Všetky krmivá | Bez časového obmedzenia | E 554 | Kremičitan sodnohlinitý, syntetický | – Max. obsah dioxínov | Všetky druhy alebo kategórie zvierat | – | – | – | Všetky krmivá | Bez časového obmedzenia | E 558 | Bentonit-montmorilonit | – Max. obsah dioxínov | Všetky druhy alebo kategórie zvierat | – | – | 20 000 | Všetky krmivá. Miešanie s doplnkovými látkami skupín "antibiotiká", "stimulátory rastu", "antikokcidika a ostatné liečebné látky", s výnimkou monensinátu sodného, narasinu, lasalocidu sodného, flavofosfolipolu, salinomycinu sodného, nikarbazinu a robenidinu, je zakázané. Na nálepke uviesť zvláštny názov doplnkovej látky | Bez časového obmedzenia | E 559 | Kaolinit, bez azbestu | Prirodzená zmes hornín s min. obsahom 65 % komplexu vodu obsahujúcich kremičitanov hliníka Max. obsah dioxínov: 500 pg WHO-PCCD/F-TEQ/kg | Všetky druhy alebo kategórie zvierat | – | – | – | Všetky krmivá | Bez časového obmedzenia | E 560 | Prirodzené zmesi steatitov a chloritov | Prirodzené zmesi steatitu a chloritu bez azbestu s min. čistotou 85 % Max. obsah dioxínov | Všetky druhy alebo kategórie zvierat | – | – | – | Všetky krmivá | Bez časového obmedzenia | E 561 | Vermikulit | Prirodzený kremičitan, Mg, Al a Fe, expandovaný teplom, bez azbestu Max. obsah fluoru: 0,3 % Max. obsah dioxínov | Všetky druhy alebo kategórie zvierat | – | – | – | Všetky krmivá | Bez časového obmedzenia | E 562 | Sepiolit | Vodu obsahujúci kremičitan Mg sedimentárneho pôvodu obsahujúci min. 60 % sepiolitu a max. 30 % montmorilonitu, bez azbestu Max. obsah dioxínov | Všetky druhy alebo kategórie zvierat | – | – | 20 000 | Všetky krmivá | Bez časového obmedzenia | E 563 | Sepiolitická hlina | Vodu obsahujúci kremičitan Mg obsahujúci min. 40 % sepiolitu a max. 25 % illitu, bez azbestu Max. obsah dioxínov | Všetky druhy alebo kategórie zvierat | – | – | 20 000 | Všetky krmivá | Bez časového obmedzenia | E 565 | Lignosulfáty | – Max. obsah dioxínov | Všetky druhy alebo kategórie zvierat | – | – | – | Všetky krmivá | Bez časového obmedzenia | E 566 | Natrolit-fonolit | Prirodzená zmes hlinitých kremičitanov a alkalických hornín hydroxy-kremičitanov Al, natrolitu (43 – 46,5 %) a živca Max. obsah dioxínov | Všetky druhy alebo kategórie zvierat | – | – | 25 000 | Všetky krmivá | Bez časového obmedzenia | E 598 | Hlinito vápenaté zlúčeniny, syntetické | Zmes hlinito vápenatých zlúčenín obsahujúcich Al2O3 medzi 35 % a 51 % Max. obsah molybdénu: 20 mg/kg Max. obsah dioxínov: | Hydina | – | – | 20 000 | Všetky krmivá | Bez časového obmedzenia | Králiky | – | – | 20 000 | Všetky krmivá | Bez časového obmedzenia | Ošípané | – | – | 20 000 | Všetky krmivá | Bez časového obmedzenia | Dojnice | – | – | 8 000 | Všetky krmivá | Bez časového obmedzenia | Výkrm hovädzieho dobytka | – | – | 8 000 | Všetky krmivá | Bez časového obmedzenia | Teľatá | – | – | 8 000 | Všetky krmivá | Bez časového obmedzenia | Jahňatá | – | – | 8 000 | Všetky krmivá | Bez časového obmedzenia | Kozľatá | – | – | 8 000 | Všetky krmivá | Bez časového obmedzenia | E 599 | Perlit | Prírodné Na2SiO3 a Al2(SiO3)3, expandovaný teplom, bez azbestu Max. obsah dioxínov | Všetky druhy alebo kategórie zvierat | – | – | – | Všetky krmivá | Bez časového obmedzenia | Viažúce, zrážacie a protispekavé látky 3 | Klinoptilolit sopečného pôvodu | Hydrát hlinitokremičitanu vápenatého sopečného pôvodu, obsahujúci min. 85 % klinoptilolitu a max. 15 % živca, sľúd a hlín, bez vláknin a kremeňa Max. obsah olova 80 mg/kg Max. obsah dioxínov | Ošípané | – | – | 20 000 | Všetky krmivá | Bez časového obmedzenia | Králik | – | – | 20 000 | Všetky krmivá | Bez časového obmedzenia | Hydina | – | – | 20 000 | Všetky krmivá | Bez časového obmedzenia | --------------------------------------------------